Diari Oficial de la Generalitat Valenciana


Sumari del DOGV 6412, del 07-12-2010 (2010/13624)

ORDE 23/2010, de 30 de novembre, de la Conselleria de Solidaritat i Ciutadania, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2011.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6412

Data del DOGV
:   07-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13868


Data del document
:   30-11-2010

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * ajuda pública

ORDE 23/2010, de 30 de novembre, de la Conselleria de Solidaritat i Ciutadania, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2011. [2010/13373]
L'Estatut d'Autonomia de la Comunitat Valenciana, en l'article 10.3, preveu com un dels àmbits primordials d'actuació de la Generalitat el dels drets i l'atenció social de les persones immigrants amb residència en la Comunitat Valenciana. Este mandat estatutari ha impulsat el Consell de la Generalitat a dur a terme una intensa activitat normativa en este àmbit, que s'ha materialitzat en l'aprovació per les Corts de la Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana, i en el posterior desplegament reglamentari de la referida llei a través del Decret 93/2009, de 10 de juliol, del Consell.
La Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana, establix com un dels fins de la integració la consecució de la plena incorporació de les persones immigrants al desenrotllament cultural, laboral, institucional i polític de la societat civil, contribuint així a l'eradicació de qualsevol classe de racisme o xenofòbia. Esta declaració de principis ha d'anar necessàriament acompanyada d'una aportació financera que done suport a les actuacions que la societat civil efectua a favor de la integració social de les persones immigrants.
Així mateix esta llei preveu entre els seus àmbits d'actuació el retorn de les persones immigrants i establix que els poders públics de la Comunitat Valenciana facilitaran a les persones immigrants que desitgen retornar al seu país d'origen el suport, la informació i les ajudes corresponents concretant la materialització d'estes actuacions.
A este respecte, l'article 5 de l'esmentat text legal preveu que les lleis anuals de pressupostos de la Generalitat inclouran partides específiques destinades a l'esmentada finalitat.
Este suport financer troba acomodament al seu torn en el Pla Director d'Immigració i Convivència 2008-2011, que constituïx el principal instrument de planificació del Consell per al desenrotllament i implementació de les polítiques d'integració social de la població immigrant que pretén dur a terme en l'àmbit de la Comunitat Valenciana. Este pla preveu un significatiu nombre de programes i mesures d'actuació que incidixen en els més variats àmbits (acollida, laboral, educatiu, sanitari, jurídic?) a fi de donar una resposta integral, coordinada i transversal a les necessitats que presenten les persones immigrants en el seu procés d'acomodació i integració social en la societat valenciana.
En el marc d'este context normatiu i estratègic, a través de la present convocatòria d'ajudes es pretén, per tant, implicar el teixit associatiu valencià i, en particular, les nombroses associacions de persones immigrants i organitzacions socials de suport que treballen en l'àmbit de la integració social del col·lectiu immigrant, en la gestió i prestació de servicis destinats a este col·lectiu, a fi de millorar la seua qualitat de vida i avançar en el procés de la seua integració social.
Per tant, de conformitat amb allò que s'ha establit per l'article 47.11 del Decret Legislatiu de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat Valenciana, i per la Llei 38/2003, de 17 de novembre, General de Subvencions, per raó de les atribucions que em conferix l'article 28 de la Llei 5/1983, de 30 de desembre, del Consell
ORDENE
Primer
La Conselleria de Solidaritat i Ciutadania, dins dels límits pressupostaris aprovats per a este fi, concedirà ajudes a entitats privades sense finalitat lucrativa per a la realització de projectes dirigits a la integració social de persones immigrants en l'exercici 2011, en les dos modalitats assenyalades a continuació:
1. Modalitat A. Programes de primera acollida, inserció sociolaboral, mediació intercultural i retorn als seus països d'origen.
2. Modalitat B. Programes de sosteniment d'associacions de persones immigrants i organitzacions socials de suport i programes específics d'activitats de caràcter intercultural i d'integració social del citat col·lectiu en la societat d'acollida.
Segon
1. La present convocatòria d'ajudes es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda.
2. El Projecte de Llei de Pressupostos de la Generalitat per a l'exercici 2011 preveu l'existència de sengles línies de subvenció en l'aplicació pressupostària 42.72.11.938.45.5, destinades a les finalitats esmentades, amb les dotacions que s'especifiquen a continuació:
a. Les ajudes per a la modalitat A se satisfaran a càrrec de la línia de subvenció T7672000, amb una dotació màxima de 2.086.440 euros.
b. Les ajudes per a la modalitat B se satisfaran a càrrec de la línia de subvenció T7674000, amb una dotació màxima de 534.000 euros.
3. No obstant això, l'import global màxim de les ajudes convocades per la present orde quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat que resulte aprovada per a l'exercici 2011.
4. Una vegada aprovada i publicada l'esmentada llei de pressupostos, per orde del conseller de Solidaritat i Ciutadania es donarà publicitat a les línies pressupostàries concretes i als imports globals màxims definitius destinats a la concessió de les ajudes previstes en la present convocatòria, en el cas que els estos imports siguen superiors a les dotacions que per a les esmentades línies figuren en els paràgrafs anteriors.
Tercer
La present convocatòria, de conformitat amb l'article 3.4 del Decret 147/2007, de 7 de setembre, del Consell (DOCV núm. 5596, d'11 de setembre), pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no necessita notificació a la Comissió Europea per no ser-li d'aplicació l'article 107.1 del Tractat de Funcionament de la UE, per no suposar avantatge econòmic, ja que les entitats a què van dirigides les ajudes no exercixen activitats econòmiques en què poden oferir béns o servicis en el mercat, ni afectar els intercanvis comercials entre els estats membres.
Quart
S'aproven les bases per les quals es regix la present convocatòria, incloses com a annex I de la present orde, el model de sol·licitud, inclòs com a annex II, i la resta d'annexos.
DISPOSICIONS FINALS
Primera
Es delega en la Direcció General d'Immigració i Cooperació al Desenrotllament la resolució dels expedients de reintegrament de subvencions que puguen resultar pertinents en execució de la present orde. Així mateix, se li autoritza per a dictar les resolucions i instruccions necessàries per al desplegament i execució de la present orde.
Segona
En tot allò no regulat en esta orde, caldrà ajustar-se al que disposa el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Tercera
La present orde entrarà en vigor l'endemà de la seua publicació en el Diari Oficial de la Comunitat Valenciana.
Quarta
De conformitat amb allò que s'ha establit pels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
1. El recurs de reposició haurà d'interposar-se davant del conseller de Solidaritat i Ciutadania en el termini d'un mes comptador des de la seua publicació.
2. El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos des de la seua publicació.
València, 30 de novembre de 2010
El conseller de Solidaritat i Ciutadania,
RAFAEL BLASCO CASTANY
ANNEX I
Bases de la convocatòria d'ajudes destinades a la realització de projectes dirigits a la integració social de persones immigrants per a l'exercici 2011
Primera. Objecte
L'objecte de les ajudes atorgades a l'empara d'esta orde és contribuir al finançament dels gastos corrents derivats de la realització de projectes d'integració social o del retorn voluntari als seus països d'origen de persones immigrants.
Segona. Naturalesa de les ajudes
Les ajudes previstes en la present orde tindran la naturalesa jurídica de subvencions públiques i aniran destinades al finançament total o parcial de les accions que es realitzen a l'empara d'esta.
Tercera. Entitats beneficiàries
1. Podran sol·licitar les ajudes previstes en esta orde aquelles entitats privades sense finalitat lucrativa que complisquen els requisits següents:
a) Realitzar les activitats objecte d'esta convocatòria en la Comunitat Valenciana.
b) Estar legalment constituïdes i inscrites en el registre administratiu que en funció de la seua naturalesa jurídica li corresponga.
c) Presentar un projecte enquadrat en algun dels programes assenyalats en l'apartat 2 de la base primera d'esta convocatòria.
d) Estar al corrent de les seues obligacions tributàries i de Seguretat Social en els termes establits per la Llei General de Subvencions i el seu reglament.
e) No concórrer en elles cap de les circumstàncies establides en l'article 13.2 i 13.3 de la Llei 38/2003, de 17 de novembre, General de Subvencions.
f) Estar al corrent en el pagament d'obligacions per reintegrament de subvencions. S'entendrà que estan al corrent quan no tinguen deutes amb l'administració per reintegrament de subvencions en període executiu, d'acord amb el que preveu l'article 21 del Reglament de la Llei General de Subvencions.
2. No podran obtindre la condició de beneficiaris d'estes subvencions i, per tant, quedaran excloses de la convocatòria aquelles entitats per a les quals s'haja previst, en l'annex de transferències corrents del programa 313.50, Integració de la Immigració, de la Llei de Pressupostos de la Generalitat per a l'exercici 2011, una subvenció nominativa per al seu sosteniment o el desenrotllament de programes dirigits a persones immigrants. No obstant això, podran ser eximides d'este criteri d'exclusió les entitats següents:
a. Aquelles amb les quals la Conselleria de Solidaritat i Ciutadania subscriga convenis de col·laboració per al finançament d'actuacions d'acollida i integració de persones immigrants basant-se en els crèdits assignats a la Comunitat Valenciana pel Ministeri de Treball i Immigració per a la gestió del Fons de Suport a l'Acollida i la Integració d'Immigrants i al Reforç Educatiu 2011, quan les esmentades entitats participen per mitjà de la presentació de projectes emmarcats en els epígrafs A.3 o A.4 descrits en la base cinquena d'esta convocatòria, sempre que l'objecte d'estos projectes diferisca del finançat a través dels esmentats convenis.
b. Aquelles que disposen d'assignació nominativa en el referit programa pressupostari per al desenrotllament del Programa de Comprensió de la Societat Valenciana Escoles d'Acollida.
c. Aquelles que disposen d'assignació nominativa en el referit programa pressupostari per al desenrotllament del Programa de microcrèdits d'immigració.
3. Les entitats sol·licitants podran participar en esta convocatòria únicament per una de les modalitats previstes en la base cinquena.
4. Es denegaran aquelles sol·licituds que no complisquen el requisit establit en el punt 3 d'esta base.
Quarta. Obligacions dels beneficiaris
Són obligacions de les entitats beneficiàries de la subvenció les següents:
a) Realitzar l'activitat que fonamenta la concessió de la subvenció i executar el projecte objecte de subvenció en l'exercici 2011.
b) Acreditar davant de l'entitat concedent la realització de l'activitat, com també el compliment dels requisits i condicions que determinen la concessió o gaudi de la subvenció.
c) Conservar els documents justificatius de l'aplicació dels fons rebuts inclosos els documents electrònics, mentres puguen ser objecte de les actuacions de comprovació i control.
d) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació que haurà d'efectuar la Conselleria de Solidaritat i Ciutadania en relació amb l'objecte i el destí de l'ajuda concedida.
e) Comunicar a la Conselleria de Solidaritat i Ciutadania, a través de la Direcció General d'Immigració i Cooperació al Desenrotllament, l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present convocatòria. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
f) Justificar davant de la Direcció General d'Immigració i Cooperació al Desenrotllament l'ajuda en els termes i terminis previstos en la present orde.
g) Donar a conéixer de manera inequívoca que es tracta d'una acció subvencionada per la Generalitat a través de la Conselleria de Solidaritat i Ciutadania. A l'efecte hauran d'incorporar en tot el material imprés que es derive de les activitats objecte de la present orde el logotip de la Conselleria de Solidaritat i Ciutadania, que estarà a disposició de les entitats beneficiàries en la pàgina web d'esta conselleria (/Àrea d'Immigració).
h) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions i en la base dotze de la present orde.
i) Trobar-se al corrent en el compliment de les seues obligacions tributàries i enfront de la Seguretat Social, havent d'acreditar este extrem amb anterioritat a dictar-se la proposta de resolució de concessió de la present convocatòria, així com en els processos de justificació de l'ajuda concedida, en cas de no haver atorgat l'autorització a què fa referència l'apartat 2n de la base huitena de la present convocatòria.
j) Acreditar per mitjà de declaració responsable no estar incursa en les prohibicions per a obtindre la condició de beneficiària de subvencions assenyalades en l'article 13 de la Llei 38/2003, General de Subvencions i poder utilitzar a l'efecte la declaració continguda en el model de sol·licitud de la convocatòria (annex II).
k) En el cas d'ajudes concedides per a programes d'allotjament i manutenció de persones immigrants, comunicar a la Direcció General d'Immigració i Cooperació al Desenrotllament les dades referits al nivell d'ocupació de la totalitat de les places que es presenten en el projecte objecte de subvenció amb una periodicitat quinzenal.
l) Totes les altres obligacions que establix l'article 14 de la Llei 38/2003, General de Subvencions.
Cinquena. Programes subvencionables
1. Podran ser objecte de subvenció els projectes d'integració social de persones immigrants que s'emmarquen en algun dels programes pertanyents a una de les dos modalitats que a continuació s'indiquen:
Modalitat A. Programes de primera acollida, inserció sociolaboral, mediació intercultural i retorn voluntari:
A.1. Acollida integral, incloent-hi allotjament i manutenció.
- Programes d'acollida integral, incloent-hi servicis d'allotjament i manutenció, per a l'atenció de les necessitats bàsiques i de suport a la integració de persones immigrants que es troben en situació de vulnerabilitat o risc d'exclusió social. Estos programes podran incorporar addicionalment un altre tipus de servicis d'acompanyament (informació, orientació, assessorament?).
A.2. Primera acollida i acompanyament, inserció sociolaboral i mediació intercultural.
Podran ser finançats en este epígraf els programes següents:
- Programes de primera atenció, informació, orientació, assessorament i derivació, si és el cas, a recursos normalitzats.
- Programes d'inserció sociolaboral. Estos programes podran consistir en l'exercici d'activitats de capacitació i formació prèvia, orientació laboral, formació professional ocupacional no reglada, suport a l'autoocupació, suport i acompanyament en la busca d'ocupació o la realització de pràctiques laborals en empreses, sempre que el seu objectiu es dirigisca a l'obtenció o manteniment de l'ocupació de les persones immigrants. Estos programes hauran d'anar dirigits exclusiva o majoritàriament a persones immigrants.
- Programes que promoguen la mediació intercultural en els distints àmbits socials.
- Programes dirigits a l'assessorament jurídic en matèria d'estrangeria per a persones immigrants.
A.3. Intervenció social amb població immigrant a través d'un sistema de treball en xarxa.
S'inclouran en este epígraf els projectes d'intervenció social amb persones immigrants que adopten un sistema de treball en xarxa en què diverses entitats adopten de forma coordinada i complementària l'atenció social de les necessitats d'este col·lectiu. No obstant això, la concessió de subvenció s'entendrà realitzada, en tot cas, a aquella entitat de la xarxa que haja sigut designada com a coordinadora en el formulari de sol·licitud, sent esta la responsable de la justificació dels fons que eventualment puguen ser-li concedits.
A.4. Retorn voluntari al seu país d'origen de persones immigrants en situació de vulnerabilitat o en risc d'exclusió social.
Modalitat B. Programes de sosteniment d'associacions de persones immigrants i organitzacions socials de suport i programes específics d'activitats de caràcter intercultural i d'integració social del citat col·lectiu en la societat d'acollida.
Podran ser finançats a través d'esta modalitat els programes següents:
a) Programes de manteniment de les estructures bàsiques de les entitats, considerant-se com a tals els gastos de personal i els gastos corrents de béns i servicis, que possibiliten el funcionament i activitats habituals de l'entitat.
b) Programes de foment de la interculturalitat i de l'acceptació de la diversitat en l'entorn social.
c) Programes que afavorisquen l'accés, participació i implicació de les dones immigrants en tots els àmbits de la vida social.
d) Programes de sensibilització i lluita contra el racisme i la xenofòbia.
e) Programes de promoció de la no-discriminació i igualtat de tracte de les persones immigrants en diversos àmbits (laboral, educatiu, social?).
2. Els projectes objecte de finançament hauran de ser executats en la Comunitat Valenciana durant l'exercici 2011.
Sisena. Formalització i presentació de sol·licituds
1. Les sol·licituds es formalitzaran segons el model que s'acompanya, com a annex II, a la present orde i aniran dirigides a la Direcció General d'Immigració i Cooperació al Desenrotllament de la Conselleria de Solidaritat i Ciutadania. Estos models de sol·licitud estan a disposició dels interessats en el portal de la Generalitat () accedint als apartats «Guia Prop»-«Tràmits i Servicis», així com en la pàgina web de la Conselleria de Solidaritat i Ciutadania (www.csc.gva.es)/Direcció General d'Immigració i Cooperació al Desenrotllament/Àrea d'Immigració/Ajudes i subvencions.
2. Les sol·licituds, juntament amb els annexos i la documentació, hauran d'estar degudament formalitzades i subscrites per qui exercisca la representació de l'entitat i podran presentar-se en el Registre de la Conselleria de Solidaritat i Ciutadania, situat a la plaça de Sant Nicolau, 2, de València (CP 46907) o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
En cas d'enviament per correu certificat, la presentació de la documentació en la corresponent oficina de correus ha d'efectuar-se en sobre obert a fi que l'exemplar destinat a la Conselleria de Solidaritat i Ciutadania siga segellat i datat abans de ser certificat, de conformitat amb l'article 31 del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals (BOE núm. 313, de 31 de desembre).
3. La sol·licitud també podrà presentar-se per via telemàtica en el portal de la Generalitat () accedint als apartats «Administració Online» - «Guia Prop» o a través de la pàgina web de la Conselleria de Solidaritat i Ciutadania ().
4. Cada entitat haurà de presentar una única sol·licitud, d'acord amb el model que s'adjunta com a annex II a la present orde, optant per la seua participació en la convocatòria per una de les dos modalitats que s'indiquen en la base cinquena.
- En el cas de participació per la modalitat A, podrà presentar un màxim de dos projectes, cada un d'ells adscribible a un diferent dels epígrafs A.1, A.2, A.3 i A.4.
- En el cas de participació per la modalitat B, podrà presentar un únic projecte en què podran figurar actuacions adscribibles a un o més dels programes que es preveuen per a l'esmentada modalitat.
5. Per a cada projecte s'emplenarà la corresponent fitxa tècnica, segons el model que s'adjunta com a annex III a la present orde. En el cas de no presentar la sol·licitud per via telemàtica este annex es presentarà en format paper i en suport informàtic (CD-ROM o DVD) en format pdf.
6. Es procedirà a la denegació d'aquelles sol·licituds que no complisquen el requisit establit en el punt 2 d'esta base.
Setena. Termini de presentació
El termini per a la presentació de les sol·licituds serà d'un mes comptador des de l'endemà de la publicació de la present convocatòria en el Diari Oficial de la Comunitat Valenciana. L'incompliment d'este termini determinarà automàticament l'exclusió de la convocatòria.
Huitena. Documentació
1. Tota sol·licitud haurà d'anar acompanyada de la documentació següent:
a) Una fitxa tècnica, segons el model que s'acompanya com a annex III, per a cada projecte presentat, que recollirà de forma detallada la programació d'este.
Aquelles dades o extremes que no hagen sigut aportats en la corresponent fitxa tècnica del projecte no podran ser tinguts en compte a l'efecte de la seua valoració.
b) Fotocòpia compulsada de la Targeta de Persones Jurídiques i Entitats en general, en què conste el CIF de l'entitat sol·licitant.
c) Fotocòpia compulsada de la documentació acreditativa de la capacitat del signatari de la sol·licitud per a representar a l'entitat (escriptura d'apoderament o certificació de l'acord de l'òrgan de govern de l'entitat facultant el representant legal per a subscriure la sol·licitud).
d) Fotocòpia compulsada dels estatuts vigents de l'entitat.
e) Fotocòpia compulsada del document acreditatiu de la inscripció de l'entitat en el registre administratiu que per la seua naturalesa jurídica li corresponga.
f) En el cas de projectes presentats per l'epígraf A.3, certificat del representant legal de cada entitat coparticipant en el projecte, segons el model que s'adjunta com a annex IV a esta convocatòria, comprometent la seua participació en el projecte i acceptant la coordinació i gestió d'este per part de l'entitat sol·licitant.
g) Fitxa de manteniment de tercers, segons el model que figura en el portal de la Generalitat () accedint a l'apartat «Guia Prop», en el cas que s'inicie la seua relació amb l'administració de la Generalitat o quan es tracte d'un nou compte bancari.
h) En el cas de presentar-se per la modalitat A.1 «Acollida integral, incloent allotjament i manutenció» hauran de presentar la documentació que permet a l'entitat sol·licitant d'esta subvenció oferir el recurs d'allotjament (contracte de lloguer, acord de cessió d'instal·lacions, escriptura de propietat del recurs, etc.)
Estaran exemptes de la presentació dels documents, recollits en les lletres b), c), d) i e) de l'apartat 1, aquelles entitats que ja els hagueren presentat amb motiu de la presentació d'alguna sol·licitud d'ajudes a la Direcció General d'Immigració i Cooperació al Desenrotllament, i no s'hagueren produït canvis en esta documentació. En este cas hauran d'indicar en la sol·licitud la convocatòria en què es va presentar la documentació i número d'expedient (annex II apt. I).
2. La sol·licitud d'esta convocatòria permet l'autorització de l'entitat sol·licitant perquè la Conselleria de Solidaritat i Ciutadania:
a) Obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i en este cas el sol·licitant no haurà d'aportar els corresponents certificats. La Direcció General d'Immigració i Cooperació al Desenrotllament es reserva el dret de requerir al sol·licitant si la informació obtinguda presenta alguna incidència (annex II apt. C).
La no-autorització en l'imprés de sol·licitud de la present convocatòria o la denegació per part del sol·licitant de la dita autorització de forma expressa i escrita suposarà que l'interessat ha d'aportar, juntament amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social.
b) Comprove les dades d'identitat del sol·licitant per mitjà del Sistema de Verificació de Dades d'Identitat, segons establix el Reial Decret 522/2006, de 28 d'abril, en el cas de no prestar l'autorització còpia del DNI del/de la representant legal de l'entitat (annex II apt. D)
3. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observara que falten documents o dades essencials per a la resolució de l'expedient, la Direcció General d'Immigració i Cooperació al Desenrotllament requerirà, per correu certificat i amb justificant de recepció, a l'entitat sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que, si no ho fera, se'ls tindrà per desistits de la seua sol·licitud. La declaració de l'esmentat desistiment es realitzarà en la resolució de la convocatòria a què fa referència la base huitena de la present orde.
Novena. Ordenació i instrucció del procediment
1. L'òrgan encarregat de l'ordenació i instrucció del procediment serà la Direcció General d'Immigració i Cooperació al Desenrotllament que, d'ofici, acordarà totes les actuacions necessàries per a la determinació, coneixement i comprovació de les dades per raó de les quals ha de pronunciar-se resolució.
2. La concessió de les subvencions es realitzarà per mitjà del procediment de prorrateig a què es referixen l'article 22.1 de la Llei 38/2003, de 17 de novembre, General de Subvencions, i l'article 55.1 del Reial Decret 887/2006, de 21 de juliol, d'acord amb els criteris de valoració fixats en esta orde.
Deu. Valoració de les sol·licituds
1. L'examen i valoració dels expedients presentats, així com la consegüent proposta de concessió i denegació de les ajudes, correspondran a una comissió composta per:
a. President: el director/a general d'Immigració i Cooperació al Desenrotllament o persona que el substituïsca.
b. Vocals:
- La secretària general administrativa de la Conselleria de Solidaritat i Ciutadania o persona que la substituïsca.
- La cap d'Àrea d'Immigració o persona que la substituïsca.
- Dos tècnics/ques designats per la Direcció General d'Immigració i Cooperació al Desenrotllament d'entre el seu personal que realitzen un d'ells les funcions de secretari/ària de la comissió, amb veu i vot.
2. En allò no previst en el punt anterior, la comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
3. S'establix una puntuació mínima per a la concessió de subvencions als projectes presentats per a cada una de les modalitats (A o B) i epígrafs previstos en la base cinquena d'este annex, així com una distribució dels crèdits de la modalitat A entre els quatre epígrafs inclosos en ella, d'acord amb les disponibilitats pressupostàries que finalment es fixen per a esta convocatòria:
a) Puntuació mínima per a la concessió de subvencions, en cada una de les modalitats i epígrafs:
- 75 punts per als projectes presentats en l'epígraf A.1.
- 55 punts per als projectes presentats en la resta d'epígrafs (A.2, A.3, A.4) i modalitat B.
b) La distribució dels crèdits de la modalitat A entre els quatre epígrafs inclosos en ella com es detalla a continuació:
- Un 45% del crèdit de la dita modalitat, per als programes inclosos en l'epígraf A.1.
- Un 40% del crèdit de la dita modalitat, per als programes inclosos en l'epígraf A.2.
- Un 10% del crèdit de la dita modalitat, per als programes inclosos en l'epígraf A.3.
- Un 5% del crèdit de la dita modalitat, per als programes inclosos en l'epígraf A.4.
4. S'establixen els següents imports màxims de subvenció per als projectes presentats en cada un dels epígrafs previstos en la modalitat A, així com els imports màxims de subvenció en la modalitat B :
a. - Modalitat A:
i. - Epígraf A.1: 60.000 euros.
ii. - Epígraf A.2: 30.000 euros.
iii. - Epígraf A.3: 25.000 euros.
iv. - Epígraf A.4: 25.000 euros
b. - Modalitat B: 15.000 euros.
5. Tota sol·licitud estarà subjecta a:
a) Una valoració formal, prèvia, que supervisarà si es complixen els requisits formals previstos en la base tercera i sisena, així com que s'acompanya la documentació establida en la base huitena de la present convocatòria i que es denega la subvenció per a les sol·licituds que no complisquen estos requisits.
b) Una valoració tècnica dels projectes, efectuada per la comissió avaluadora respecte de les sol·licituds que hagen superat la valoració formal, tenint en compte els criteris següents:
1) Programes subvencionats en exercicis anteriors en els quals siga convenient la seua continuïtat per raons socials i d'eficàcia, valorant-se especialment a aquelles entitats amb les quals la conselleria competent en matèria d'integració dels immigrants ha mantingut convenis de col·laboració i finançament per al desenrotllament de programes d'integració social de persones immigrants: fins a 20 punts.
2) Especialització de l'entitat sol·licitant en l'atenció al col·lectiu d'immigrants o bé constitució com a associació del mateix col·lectiu mencionat: fins a 15 punts.
3) Avaluació de les necessitats socials que justifiquen els objectius del projecte: fins a 12 punts.
4) Àmbit territorial d'execució i desenrotllament del projecte: fins a 6 punts.
5) Nombre de persones beneficiàries del projecte: fins a 4 punts.
6) Període d'execució del projecte: fins a 6 punts.
7) Horari setmanal d'atenció del recurs (règim horari i dies de prestació): fins a 6 punts.
8) Perfil professional dels recursos humans afectes l'execució del projecte i vinculació juridicolaboral amb l'entitat: fins a 10 punts.
9) Mecanismes de seguiment i avaluació del projecte: fins a 6 punts.
10) Qualitat i coherència del contingut tècnic del projecte: fins a 15 punts.
En el cas dels projectes presentats a l'epígraf A.1 (Acollida integral, incloent-hi allotjament i manutenció), no seran objecte de valoració els apartats 5) i 7) assenyalats en el paràgraf anterior i es valoraran addicionalment els criteris següents:
1) Servicis, diferents de l'allotjament, que oferix el projecte a la població immigrant atesa: fins a 20 punts.
2) Règim de gratuïtat del servici: fins a 10 punts.
3) Perfil dels usuaris del recurs d'allotjament, en raó a la seua condició d'alta vulnerabilitat o risc d'exclusió social: fins a 5 punts.
4) Nombre de places d'allotjament posades a disposició per a persones immigrants: fins a 10 punts.
5) Període mitjà estimat d'estada dels usuaris en el servici: fins a 4 punts.
6) Mitjana anual d'ocupació de les places en l'exercici anterior, si és el cas: fins a 6 punts.
7) Experiència en la prestació del servici: fins a 5 punts.
Els projectes valorats segons els anteriors criteris hauran d'aconseguir la puntuació mínima d'establir-se esta per part de la comissió avaluadora, en cas contrari suposarà la denegació de la subvenció sol·licitada.
1. Les dotacions pressupostàries de la convocatòria per a cada modalitat es distribuiran entre les entitats sol·licitants que hagen superat les valoracions formal i tècnica, de forma separada per a cada una d'elles i, en el cas de la modalitat A, també de forma independent per a cada un dels epígrafs previstos en l'apartat 1 de la base cinquena de la present orde.
2. El procediment d'assignació de les quantitats que hauran de percebre serà l'assenyalat a continuació, realitzant-se de forma independent per a cada una de les modalitats i/o epígrafs indicats:
a. L'aplicació dels criteris de valoració assenyalats en l'apartat 5 d'esta base determinarà la puntuació final obtinguda per cada entitat sol·licitant que hagen superat les valoracions formal i tècnica, així com la puntuació global obtinguda pel conjunt d'entitats beneficiàries en cada modalitat i/o epígraf dels previstos en la present convocatòria.
b. El quocient entre la dotació pressupostària assignada finalment a cada epígraf i/o modalitat, d'acord amb la previsió continguda en l'apartat 3.b) de la base deu d'esta orde, i la puntuació global obtinguda pel conjunt de les entitats beneficiàries en este epígraf/modalitat determinarà el valor/punt.
c. L'import assignat a cada entitat beneficiària en el respectiu epígraf i/o modalitat serà el resultant de multiplicar el nombre de punts obtingut per la dita entitat pel valor/punt calculat d'acord amb el que disposa el paràgraf anterior.
d. En cap cas, la subvenció concedida per projecte podrà ser superior a l'import sol·licitat per l'entitat en el model d'instància ni a l'import màxim de subvenció per projecte establit per a cada epígraf i/o modalitat. En conseqüència, si com a resultat del procés d'assignació descrit en els apartats anteriors es donara tal circumstància en algun projecte, s'assignaria a este el menor import dels dos citats, distribuint l'excés obtingut de la primera assignació entre la resta de projectes del mateix epígraf i/o modalitat en assignacions successives basades en el mateix procediment assenyalat en este apartat.
Onze. Resolució de la convocatòria
1. Una vegada realitzada la proposta de la comissió avaluadora sobre l'adjudicació de quantitats i la denegació de la subvenció a les entitats que no complisquen els requisits previstos en la present orde, el conseller de Solidaritat i Ciutadania resoldrà la present convocatòria.
En tot cas, la denegació de la subvenció ha de ser motivada i les raons es faran constar en la indicada resolució.
2. La resolució a què fa referència la present base ha de ser dictada i publicada en el termini màxim de sis mesos comptadors des de la data de finalització del termini de presentació de sol·licituds de la present convocatòria. En el cas que transcorregut este termini no s'haja dictat una cap resolució, les sol·licituds presentades es consideraran desestimades, de conformitat amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
L'esmentada resolució serà publicada en el Diari Oficial de la Comunitat Valenciana, d'acord amb el que establix l'article 18 de la Llei General de Subvencions.
Dotze. Règim de pagament de la subvenció
1. Llevat que la legislació de la Generalitat permeta un règim de pagament de transferències corrents distint, el pagament de les ajudes i subvencions previstes en esta orde se subjectarà al que disposa l'article 47 bis del Text Refós de la Llei d'Hisenda Pública de la Generalitat Valenciana, establint-se el règim següent:
a) S'anticiparà un 40% de l'import de la subvenció, després de la concessió d'esta.
b) La resta es pagarà després de la justificació pel beneficiari del compliment de la totalitat de l'objecte de la subvenció atorgada.
La resolució de concessió de les ajudes fixarà finalment, en el cas que la legislació de la Generalitat establisca un règim de lliurament de transferències corrents diferent del previst en el paràgraf anterior, el règim de pagament de les ajudes a les quals haja de subjectar-se la present convocatòria.
2. L'entitat beneficiària estarà exempta de la constitució de garanties per pagaments anticipats, per raó del que disposa el paràgraf segon de l'apartat 3.A), apartat b) de l'article 47 bis del Text Refós de la Llei d'Hisenda Pública de la Generalitat Valenciana, per no superar l'import de la subvenció dels programes objecte de finançament els imports que en esta normativa exigirien l'esmentada constitució.
Tretzena. Justificació de la subvenció
1. La justificació de la subvenció concedida per part de les entitats beneficiàries es realitzarà per mitjà de la presentació, davant de la Direcció General d'Immigració i Cooperació al Desenrotllament, de documentació de caràcter econòmic justificativa de l'import concedit i d'una memòria tècnica relativa a l'actuació subvencionada. Tal com s'establix en l'article 31.2 de la Llei 38/2003, General de Subvencions es considerarà gasto realitzat el que ha sigut efectivament pagat amb anterioritat a la finalització del període de justificació determinat en esta orde.
2. La documentació de caràcter econòmic que s'haurà de presentar haurà de justificar els gastos corrents ocasionats en l'aplicació del programa subvencionat i contindrà:
a) Una llista detallada dels gastos ocasionats pel projecte objecte de subvenció, amb identificació del creditor i del concepte de gasto, import, data d'emissió, relació amb el projecte subvencionat i percentatge de finançament que s'imputa a la Generalitat.
b) Les factures o documents de valor probatori equivalent acreditatius dels gastos incorporats en la llista anterior, per mitjà de la presentació d'originals o còpies compulsades. Estes hauran de reunir els requisits recollits en el Reial Decret 1496/2003, de 28 de novembre (BOE núm. 286, de 29 de novembre), pel qual s'aprova el Reglament pel qual es regulen les obligacions de facturació i es modifica el Reglament de l'Impost sobre el Valor Afegit.
Prèviament al seu fotocopiat els originals hauran de marcar-se amb un segell o diligència, el model del qual figura en la pàgina web de la Conselleria i indicar-hi el número d'expedient per a la justificació del qual han sigut presentats i el percentatge de finançament que s'imputa a la Generalitat.
3. La memòria tècnica o descriptiva de l'execució dels programes subvencionats haurà de permetre conéixer el nombre de beneficiaris del programa, les actuacions realitzades, el grau de compliment dels objectius proposats, els materials i metodologia emprada i totes les altres dades que es considere de rellevància. Esta memòria es realitzarà d'acord amb les instruccions i annexos que seran facilitats a les entitats beneficiàries per la Direcció General d'Immigració i Cooperació al Desenrotllament a través de la pàgina web de la Conselleria i haurà de ser remesa també en suport informàtic.
4. El termini màxim per a la justificació de la totalitat del gasto anual objecte de subvenció i la presentació de la memòria tècnica finalitzarà el 28 d'octubre de 2011, moment a partir del qual es procedirà a la seua liquidació, de la qual podrà derivar-se una regularització, que implicarà l'exigència de reintegrament dels imports indegudament percebuts, en el cas que la justificació fóra insuficient.
5. Els gastos que s'hauran de justificar hauran de correspondre's amb els continguts dels projectes objecte de subvenció, no sent admissibles gastos d'actuacions que no estiguen específicament previstos en la descripció d'estos. D'acord amb el que preveu l'article 31.2 de la Llei 38/2003, de 17 de novembre, General de Subvencions, es considerarà gasto realitzat, amb caràcter general, el que ha sigut efectivament pagat amb anterioritat a la finalització del període de justificació.
6. En aquells gastos subjectes a la normativa reguladora de l'Impost sobre la Renda de les Persones Físiques, haurà de ser aportada la documentació justificativa de la retenció i ingrés en l'Agència Estatal d'Administració Tributària de les quantitats corresponents per rendiments del treball, rendiments d'activitats econòmiques o per rendiments procedents de l'arrendament o subarrendament d'immobles urbans.
Així mateix, en la justificació de les retribucions de personal laboral contractat, junt amb els corresponents fulls de salaris, hauran d'acompanyar-se els preceptius documents de cotització a la Seguretat Social, així com l'ingrés de les cotitzacions en la Tresoreria General de la Seguretat Social.
7. La justificació de la subvenció concedida en la modalitat A.4 «Retorn voluntari d'atenció social per a immigrants» haurà d'acreditar que els beneficiaris complixen algun dels requisits següents:
a) Trobar-se en situació de vulnerabilitat social. Esta circumstància haurà d'estar acreditada per mitjà d'un informe social emés pels servicis socials de l'ajuntament on haja residit o per l'entitat especialitzada que gestione el seu retorn.
b) Pertànyer a un col·lectiu d'alta vulnerabilitat social: menors, menors no acompanyats, persones discapacitades, persones d'edat avançada, dones embarassades, persones soles amb fills menors i persones que han sigut sotmeses a tortura, violació o altres formes greus de violència psicològica, física o sexual. Esta circumstància haurà d'estar acreditada per mitjà d'un informe social emés pels servicis socials de l'ajuntament on haja residit o per l'entitat especialitzada que gestione el seu retorn.
c) Haver residit a Espanya durant els sis mesos anteriors a la sol·licitud, excepte situacions d'emergència o excepcionals acreditades degudament. L'estada en territori espanyol haurà d'acreditar-se per mitjà de presentació del certificat d'empadronament.
Catorze. Minoracions i reintegrament de l'ajuda concedida
1. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
2. En cap cas, l'import de la subvenció podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de dur a terme el beneficiari.
En este supòsit, procedirà el reintegrament de l'excés obtingut sobre el cost de l'activitat subvencionada, així com l'exigència de l'interés de demora corresponent.
3. D'acord amb allò que s'ha establit per l'article 37 de la Llei 38/2003, de 17 de novembre, General de Subvencions, procedirà el reintegrament per part del beneficiari de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde el reintegrament, en els casos següents:
a) Obtenció de la subvenció falsejant les condicions requerides per a això o ocultant aquelles que hagueren impedit la dita obtenció.
b) Incompliment total o parcial de l'objectiu, de l'activitat, del projecte o la no-adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient, en els termes establits en l'article 30 de la Llei General de Subvencions, i en el termini assenyalat en la base tretze d'esta orde.
d) Incompliment de l'obligació d'adoptar les mesures de difusió contingudes en l'apartat g) de la base novena de la present orde.
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
f) Incompliment de qualsevol de les condicions i obligacions imposades als beneficiaris amb motiu de la concessió de la subvenció que s'assenyalen en la base novena de la present orde.
g) En els altres supòsits previstos en la normativa reguladora d'esta subvenció.
4. El procediment de reintegrament de les quantitats indegudament percebudes l'iniciarà la Direcció General d'Immigració i Cooperació al Desenrotllament, la qual notificarà a l'interessat l'import de la subvenció que ha de ser reintegrat a la Generalitat, l'obligació que ha resultat incomplida i la motivació que justifica el reintegrament. Este procediment haurà de garantir la preceptiva audiència a l'interessat, abans de l'elaboració de la resolució definitiva. Està serà notificada igualment a l'interessat i tindrà naturalesa de liquidació definitiva, a l'efecte del còmput del cobrament del deute en període voluntari de recaptació.